Heteresmia

Se Systematisk inndeling

Heteresmia er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Små, grå- eller brunlige trebukker. Antennene er omtrent så lange som kroppen, de innerste leddene er svært kraftige og kledt med lange, oppstående hår. Pronotum er nærmest tønneformet, uten pigger eller tenner langs kanten. Dekkvingene er jevnbrede med markerte "skuldre". Beina er forholdsvis korte.

Levevis 
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse 
Slekten er utbredt i Sør-Amerika.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apodasyini Lacordaire, 1872 eller Desmiphorini
 Slekten Heteresmia Pascoe, 1859
 Heteresmia seabrai (Lane & Prosen, 1961)
 Heteresmia spissicornis (Fabricius, 1801)
 Heteresmia turbata (Pascoe, 1859)

Kilder 
 Katalog med utbredelsesdata 
 Liste over slektene (Desmiphorini)
 Cermabycidae.org - Apodasyini

Eksterne lenker 
 Bildegalleri 
 

1859

Lamiinae
Dyr formelt beskrevet i 1859
Dyr formelt beskrevet av Francis Polkinghorne Pascoe